மலையாள நடிகரான பகத் பாசில், சொகுசு கார் மோசடி வழக்கில் சிக்கியுள்ளார். இவர் கேரளாவில் வங்கி ஒன்றில் கடன் பெற்று சொகுசு காரை விலைக்கு வாங்கியுள்ளார். புதுச்சேரி மாநிலத்தில் போலி முகவரி கொடுத்து புதுச்சேரியில் பதிவு செய்துள்ளார். போலி முகவரியில் வசிப்பதாக போலி ஆவணங்களை தாக்கல் செய்துள்ளார். இந்த முகவரியில் போலீசார் விசாரித்தால் அவர் யாரென்றே தெரியாது என்று தெரிவித்துள்ளனர். கேரளாவில் வரி அதிகம் என்பதால் புதுச்சேரியில் போலி முகவரி கொடுத்து பதிவு செய்வது வழக்கமாகிவிட்டது. கேரளாவில் இயங்கும் சொகுசு காருக்கு விலையின் 20% வரியை செலுத்தவேண்டும். அது கிட்டத்தட்ட 16 லட்சம் ஆகும் என்பதால் புதுச்சேரியில் போலி முகவரி கொடுத்து பதிவு செய்துள்ளார். இதனை தொடர்ந்து பகத் பாசில் மீது திருவனந்தபுரம் போலீசார் வழக்கு பதிவு செய்தனர்.